ಈನಮ್ ಗಂಭೀರ್ ನ್ಯೂಯಾರ್ಕ್‌ನ ವಿಶ್ವಸಂಸ್ಥೆಯಲ್ಲಿ ಭಾರತದ ಮೊದಲ ಕಾರ್ಯದರ್ಶಿಯಾಗಿ ಕರ್ತವ್ಯ ನಿರ್ವಹಿಸುತ್ತಿದ್ದಾರೆ. ಅವರು 2005-ಬ್ಯಾಚ್‌ನ ಐಎಫ್ಎಸ್ ಅಧಿಕಾರಿಯಾಗಿದ್ದಾರೆ. == ಆರಂಭಿಕ ಜೀವನ == ೨೪ ಜುಲ್ಯ್ ೧೯೮೩ ರಂದು ಹೊಸ ದೆಹಲಿಯಲ್ಲಿ ಜನನ. ದೆಹಲಿ ವಿಶ್ವವಿದ್ಯಾನಿಲಯದ ಹಿಂದೂ ಕಾಲೇಜಿನಲ್ಲಿ ಗಣಿತದಲ್ಲಿ ಪದವಿ ಪಡೆದಿದ್ದಾರೆ. ನಂತರ, ಜಿನೀವಾ ವಿಶ್ವವಿದ್ಯಾನಿಲಯದಲ್ಲಿ ಉನ್ನತ ಅಧ್ಯಯನ ಮಾಡಿ "ಸುಧಾರಿತ ಅಂತರರಾಷ್ಟ್ರೀಯ ಭದ್ರತೆ"ಯ ಮೇಲೆಯೂ ಪದವಿ ಹೊಂದಿದ್ದಾರೆ. 2005ರ ಬ್ಯಾಚ್‍ನಲ್ಲಿ ಐಎಫ್‍ಎಸ್ ಅಧಿಕಾರಿಯಾಗಿದ್ದ ಈಕೆ ವಿಶ್ವಸಂಸ್ಥೆಯ ಕಾರ್ಯದರ್ಶಿಯಾಗುವ ಮುನ್ನ ಅರ್ಜೆಂಟಿನಾ ಹಾಗೂ ಮೆ‍ಕ್ಸಿಕೊಗಳ ಭಾರತ ರಾಯಭಾರಿ ಕಚೇರಿಯಲ್ಲಿ ರಾಜತಂತ್ರಜ್ಞೆಯಾಗಿದ್ದರು. ಈನಮ್‌ರವರು ಹಿಂದಿ, ಆಂಗ್ಲ ಹಾಗೂ ಸ್ಪಾನಿಷ್ ಭಾಷೆಗಳಲ್ಲಿ ವ್ಯವಹರಿಸಬಲ್ಲರು. == ವಿಶ್ವಸಂಸ್ಥೆಯಲ್ಲಿ ಕಾರ್ಯದರ್ಶಿಯಾಗಿ == ಯುಎನ್‌ನಲ್ಲಿ, "ಭದ್ರತಾ ಮಂಡಳಿ ಸುಧಾರಣೆ, ಪ್ರತಿ-ಭಯೋತ್ಪಾದನೆ, ಸೈಬರ್ ಭದ್ರತಾ ಸಮಸ್ಯೆಗಳು, ಭದ್ರತಾ ಮಂಡಳಿ (ಪ್ರಾದೇಶಿಕ ಸಮಸ್ಯೆಗಳು), ಯುಎನ್‌ಎಸ್‌ಸಿ, ನ್ಯಾಮ್ ಸಮನ್ವಯ ಮತ್ತು ವಿಶ್ವವಿದ್ಯಾಲಯಗಳು / ಕಾಲೇಜುಗಳು - ಸಮನ್ವಯ" ಸೇರಿದಂತೆ ಎಲ್ಲಾ ವಿಶೇಷ ಕಾರ್ಯಗಳಿಗಾಗಿ ಈನಾಮ್ ಗಂಭೀರ್ ಭಾರತವನ್ನು ಪ್ರತಿನಿಧಿಸುತ್ತಿದ್ದಾರೆ. ವಿಶ್ವಸಂಸ್ಥೆಯ ವಿಧಾನಸಭೆಯಲ್ಲಿ ಪಾಕಿಸ್ತಾನದ ಕ್ರಮಗಳನ್ನು ಖಂಡಿಸಿದ ನಂತರ ಅವರು ಭಾರತೀಯ ಮಾಧ್ಯಮಗಳಲ್ಲಿ ಪ್ರಾಮುಖ್ಯತೆ ಪಡೆದರು. ಭಯೋತ್ಪಾದನೆಗೆ ಪ್ರಾಯೋಜಕತ್ವ ಎಂಬ ವಿಷಯದ ಮೇಲೆ ಗಂಭೀರ್ ಪಾಕಿಸ್ತಾನದ ಮೇಲೆ ದಾಳಿ ನಡೆಸಿದರು. "ಪ್ರಾಚೀನ ಭಾರತದಲ್ಲಿ ಕಲಿಕೆಯ ಶ್ರೇಷ್ಠ ತಾಣವಾದ ತಕ್ಷಶಿಲಾ ಭೂಮಿ ಈಗ ಜಗತ್ತಿನಾದ್ಯಂತ ಭಯೋತ್ಪಾದಕರ ಐವಿ ಲೀಗ್‌ಗೆ ಆತಿಥ್ಯ ವಹಿಸಿದೆ" ಎಂದು ಅವರು ಹೇಳಿದ್ದಾರೆ. == ಬಾಹ್ಯ ಕೊಂಡಿಗಳು == ಟ್ವಿಟರ್ ಜಾಲತಾಣದಲ್ಲಿ ಈನಮ್ ಗಂಭೀರ್ ಅವರ ಪುಟ ವಿಶ್ವಸಂಸ್ಥೆಯ ಜಾಲತಾಣದಲ್ಲಿ ಗಂಭೀರ್ ಅವರ ಪುಟ == ಉಲ್ಲೇಖಗಳು ==